**Záverečný účet obce Patince - 2017**

****

**Obsah**

1. **Rozpočtové hospodárenie obce**

* **rozbor plnenia príjmov za rok 2017**
* **rozbor plnenia výdavkov za rok 2017**

**II. Bilancia aktív a pasív**

**III. Hospodárska činnosť obce**

**IV. Zostatky fin. prostriedkov na účtoch v peň. ústavoch a v pokladni**

**V. Prehľad o poskytnutých dotáciach právnickým osobám a fyzickým osobám – podnikateľom podľa § 7 ods. 4 zákona č. 583/2004 z.z.Prijaté a poskytnuté dotácie, granty**

**VI. Vývoj dlhu**

**VII. Hodnotenie plnenia programového rozpočtu**

**VIII.  Sociálny fond obce**

**IX. Záruky**

**X. Finančné usporiadanie finančných vzťahov voči:**

* **zriadením a založeným právnickým osobám**
* **štátnemu rozpočtu**
* **štátnym fondom**
* **rozpočtom iných obcí**
* **rozpočtom VUC**

**XI. Hospodárenie príspevkových organizácií**

**XII. Návrh na uznesenie Obecného zastupiteľstva Patince**

**Záverečný účet obce Patince za rok 2017**

**Vypracovaný podľa príslušných ustanovení zákona č. 583/2004 Z.z. o rozpočtových pravidlách územnej samosprávy v znení neskorších predpisov.**

Obec Patince je samostatný samosprávny územný celok Slovenskej republiky združujúci občanov, ktorí majú na jej území trvalý pobyt. Územie obce tvorí katastrálne územie. Je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj svojho územia a potrieb obyvateľstva.

Základom finančného hospodárenia obce je rozpočet obce zostavený na obdobie jedného kalendárneho roka schválený obecným zastupiteľstvom. Rozpočet obce obsahuje príjmovú a výdavkovú časť.

Príjmovú časť tvoria najmä príjmy z miestnych daní a poplatkov, výnosy z majetku obce, dotácie zo štátneho rozpočtu a podiel na daniach.

Výdavkovú časť rozpočtu tvoria najmä výdavky na výkon samosprávnych funkcií obce, výdavky na údržbu majetku obce a investičné výdavky.

Programový rozpočet bez programovej štruktúry obce Patince na roky 2017-2019 schválilo Obecné zastupiteľstvo Patince na svojom riadnom zasadnutí dňa 09.05.2017 uznesením č. 208/2017 OZ.

V zmysle § 10 ods. 7 zákona č. 583/2004 Z.z. rozpočet obce a rozpočet vyššieho územného celku podľa odseku 3 sa zostavuje ako vyrovnaný alebo prebytkový. Obec alebo vyšší územní celok sú povinný zostaviť svoj bežný rozpočet ako vyrovnaný alebo prebytkový. Zámery rozvoja obce Patince a potrieb jej obyvateľov sú vyjadrené vo viacročnom rozpočte obce, ktorý je strednodobým ekonomickým nástrojom finančnej politiky obce. Viacročný rozpočet sa zostavuje na tri roky, pričom príjmy a výdavky rozpočtov na roky nasledujúce po príslušnom rozpočtovom roku nie sú záväzné. Obec sleduje v priebehu roku vývoj hospodárenia podľa rozpočtu.

Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, má sa zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné. Majetok obce možno použiť na verejné účely, na podnikateľskú činnosť a na výkon samosprávy obce. Zásady hospodárenia s majetkom obce určuje obecné zastupiteľstvo. Obec môže svoj majetok vložiť ako vklad do obchodnej spoločnosti alebo môže zo svojho majetku založiť právnickú osobu.

Podiely na daniach v správe štátu upravuje zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov.

Dotácie na úhradu nákladov preneseného výkonu štátnej správy sa zabezpečujú prostredníctvom správcu kapitoly štátneho rozpočtu, do ktorého vecnej pôsobnosti patrí výkon štátnej správy, ktorý sa preniesol na obec. Ďalšie dotácie v súlade so zákonom o štátnom rozpočte na príslušný rozpočtový rok sa zabezpečujú prostredníctvom Ministerstva financií SR, alebo správcu rozpočtovej kapitoly ŠR, do ktorého vecnej pôsobnosti patrí činnosť, ktorá sa má financovať.

**I. Rozpočtové hospodárenie obce**

Finančné hospodárenie obce Patince sa riadilo rozpočtom, ktorý bol schválený uznesením OZ č. 208/2017 zo dňa 09.05.2017 Programový rozpočet bez programovej štruktúry na roky 2016 – 2016-2017. V súlade s § 10 ods.3 zákona o rozpočtovných pravidlách územnej samosprávy bol rozpočet obce Patince na rok 2017 zostavený na:

**l. Bežný rozpočet /bežné príjmy a výdavky/**

**2. Kapitálový rozpočet /kapitálové príjmy a výdavky/**

**3. Finančné operácie**

**Plnenie príjmov**:

**Z celkových rozpočtovaných príjmov 386.991,02 € bol skutočný príjem k 31. 12. 2017 v sume 341.345,09 €, čo predstavuje 88,2% plnenie.**

**Výnos dane z príjmov poukázaný územnej samospráve**

Z predpokladanej finančnej čiastky v sume 105.000,- €z výnosu dane z príjmov boli k 31.12.2017 poukázané finančné prostriedky zo ŠR v sume 93.309,17 €, čo predstavuje plnenie 88,8 %.

Daň z nehnuteľností, daň za psa, daň za ubytovanie, daň za užívanie verejného priestranstva

Z rozpočtovaných 81.006,- € bol skutočný príjem v sume 67.409,64 čo je 83,2 % plnenie.

**Príjmy z podnikania a z vlastníctva majetku**

Z rozpočtovaných 8.760,- € bol skutočný príjem 25.924,98 €, čo je 295,9% plnenie

**Administratívne poplatky a iné poplatky a platby**

Administratívne poplatky a iné poplatky a platby,nájomné

Z rozpočtovaných 107.295,02€ bol skutočný príjem 69.518,15 €, čo je 64,8% plnenie.

V tom: Poplatok za komunálny odpad a drobný stavebný odpad

Z rozpočtovaných 21.380,00 € bol skutočný príjem 23.299,76 € čo je 108,9% plnenie.

**Prijaté granty a transfery**

Z rozpočtovaných grantov a transferov 18.550,- € bol skutočný príjem vo výške 40.238,65 €, čo predstavuje 216,9% plnenie.

Granty a transfery boli účelovo použité v súlade s ich účelom. .

**Kapitálové príjmy:**

Z rozpočtovaných 45.000,- € bol skutočný príjem 21.644,74,- €, čo predstavuje 48,1%.

**Plnenie  výdavkov: (v €)**

**Z rozpočtovaných bežných výdavkov 313.520,75 € bolo skutočne čerpané 297.227,19 € čo predstavuje 94,8% čerpanie.**

**Medzi významné položky bežného rozpočtu patrí:**

**610 – Mzdy, platy, služobné príjmy a ostatné osobné vyrovnania**

Z rozpočtovaných 103.524,12€ bolo skutočné čerpanie 112.395,11€ čo je 108,57% čerpanie. Patria sem mzdové prostriedky pracovníkov OcÚ, hlavného kontrolóra, školskej jedálne a materskej škôlky a aktiv. pracovníci/§50j a ŠnZ/.

**620- Poistné na príspevok do poisťovní**

Z rozpočtovaných 38.420,68 € bolo skutočne čerpané k 31.12.2017 v sume 37.250,33€ čo je 96,95%.

**630 – Tovary a služby**

Z rozpočtovaných 163.625,95 € bolo skutočne čerpané 137.397,20€ čo je 83,97% čerpanie.

**640 – Bežné transfery**

Z rozpočtovaných finančných výdavkov 7.950,00 € bolo skutočne čerpané k 31.12.2017 v sume 10.184,55 €, čo predstavuje 128,11%.

**Kapitálové výdavky**

Z rozpočtovaných 45.000,-€ bolo skutočne čerpané 8.869,74€, čo predstavuje 19,71% plnenie

V ý s l e d o k  h o s p o d á r e n i a  z a  r o k 2 0 1 7

Príjmy – bežné a kapitálové – spolu: 341.345,09 €

Výdavky- bežné a kapitálové- spolu: 306.096,93 €

**Rozdiel: 35.248,16 €**

Obec Patince bude za rok 2017 tvoriť rezervný fond, podľa § 15 ods. 4 zákona č. 583/2004 o rozpočtových pravidlách územnej samosprávy vo výške 10% z prebytku. Nakoľko hospodársky výsledok pre tvorbu rezervného fondu je prebytkový, po vylúčení prostriedkov vo výške 4.860,98 € /Bethlen Gábor Alapítvány-bude použ. v r. 2018/ zostáva 30387,18 €. Pre tvorbu rezervného fondu 10% je 3.038,71 €.

**II Bilancia aktív a pasív**

Aktíva spolu za rok 2017 3.088.379,97 €

Pasíva spolu za rok 2017 3.088.379,97 €

Účtovné zobrazenie majetku obce a zdrojov jeho krytia je zobrazené v súvahe k 31.12.2017. Aktíva sa rovnajú pasívam vo výške 3.088.379,97 €. Súvaha má vypovedajúcu hodnotu o stave a druhu majetku obce o zdrojoch jeho krytia.

**III. Hospodárska činnosť obce**

Obec prevádza podnikateľskú činnosť – ubytovanie 15 OKAL domčekov a na chate: Marianna, Veronika, Anna, Panda Borsodi. OKAL domčeky, chata Anna, Panda, Borsodi sú v prevádzke počas letnej turistickej sezóny, chata Veronika a Marianna môžu byť v prevádzke v prípade dostatočného záujmu počas zimných mesiacov. Celková ubytovacia kapacita obce: 105 lôžok.

**IV. Zostatky fin. prostriedkov na účtoch v peň. ústavoch a v pokladni**

|  |  |
| --- | --- |
| Zostatok fin.prostriedkov k 31.12.2016 na účtoch | 24.194,77 € |
| Zostatok fin.prostriedkov k 31.12.2017 na účtoch | 59.900,40 € |
| Zostatok fin.prostriedkov k 31.12.2016 v pokladni | 1.466,44 € |
| Zostatok fin.prostriedkov k 31.12.2017 v pokladni | 153,73 € |
| Kontokorentný účet k 31.12.2016 | - € |
| Kontokorentný účet k 31.12.2017 | - € |

**V. Prehľad o poskytnutých dotáciach právnickým osobám a fyzickým osobám – podnikateľom podľa § 7 ods. 4 zákona č. 583/2004 Z.z. Prijaté a poskytnuté granty**

|  |  |  |  |
| --- | --- | --- | --- |
| Poskytovateľ dotácie | Poskytnutá suma | Použitá suma | Rozdiel |
| Transfery na REGOB, Voľby | 1.262,28€ | 1.262,28€ | 0,00 € |
| Transfery na životné prostredie | 44,20 € | 44,20 € | 0,00 € |
| Transfery na DHZ | 1.400,-€ | 1.400,00€ | 0,00 € |
| Transfery na cest.dopr. | 460,32 € | 460,32 € | 0,00 € |
| Transfery na MŠ | 326,00 € | 326,00 € | 0,00 € |
| Transfery NSK | 5.192,02€ | 5.192,02€ | 0,00 € |
| Transfery od UPSVaR | 26.692,85€ | 26.692,02€ | 0,00 € |
| Transfery - Bethlen Gábor Alap | 4.860,98€ | 0,00 € | 0,00 € |
|  |  |  |  |
| Spolu | 40.238,65€ | 35.377,67€ | 0,00 € |
|  |  |  |  |
| Žiadateľ | Žiadaná suma | Použitá suma | Rozdiel |
| FC Prameň Patince | 5.400,- € | 4.000,00 € | 0,00 € |
| CSEMADOK Patince | 4.140,- € | 0,00 € | 0,00 € |
| Slovenský červený kríž Patince | 1.000,-€ | 800,00 € | 0,00 € |
| Združenie In Vino Veritas | 1.000,-€ | 800,00 € | 0,00 € |
| Klub dôchodcov Patince | 1.000,-€ | 800,00 € | 0,00 € |
| Dobrovoľ. hasičský zbor-Fin.prostr.od MVSR |  | 1.400,00€ | 0,00 € |
| Dobrovoľ. hasičský zbor | 1.550,-€ | 1.098,80€ | 0,00 € |
| S p o l u | 14.090,-€ | 8.898,80€ | 0,00 € |

**VI. Vývoj dlhu**

Prehľad o stave a vývoji dlhu obce a možnosť čerpania úveru v r.- 2017 Výška úverovej zaťaženosti obce podľa zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov podľa § 17 odst. 6/a a ods. 9 , môže obec prijať návratné zdroje financovania, ak celková suma dlhu obce neprekročí 60% skutočných bežných príjmov predchádzajúceho rozpočtového roka a suma ročných splátok návratných zdrojov financovania neprekročí 25 % skutočných bežných príjmov predchádzajúceho rozpočtového roka.

**VII. Hodnotenie plnenia programového rozpočtu obce**

Uznesením č . 208/2017 Obecného zastupiteľstva v Patinciach, konaného dňa 09. 05. 2017, bola prvý krát využitá možnosť zostavenia a predkladania rozpočtu obce bez programovej štruktúry, v zmysle § 4, ods. 5 zákona č. 583/2004 Z.z. o rozpočtových pravidlách, v znení neskorších zmien a doplnkov. Obec ani v roku 2017 neuplatňovala pri zostavení rozpočtu programovú štruktúru.

**VIII. Sociálny fond obce Patince**

|  |  |
| --- | --- |
| Fond sociálny | Suma v EUR |
| 01.01.2017 | 7,38 € |
| Prírastok v r. 2017 | 1.825,25 |
| Stravné lístky | 1.202,30€ |
| vianočne posedenie pracovnikov | 622,93 € |
| Zostatok k 31.12.2017 | 7,40 € |

**IX. Záruky**

Záruky neboli poskytnuté

**X. Finančné usporiadanie vzťahov voči**:

1. zriadeným a založeným právnickým osobám- rozpočtovým osobám položka nemá obsahovú náplň
2. štátnemu rozpočtu
3. štátnym fondom – položka nemá obsahovú náplň
4. rozpočtom iných obcí – položka nemá obsahovú náplň
5. rozpočtom VÚC – položka nemá obsahovú náplň

V súlade s ustanovením § 16 ods. 2 zákona č. 583/2004 o rozpočtových pravidlách územnej samosprávya o zmene a doplnení niektorých zákonov v znení neskorších predpisov má obec finančne usporiadať svoje hospodárenie vrátane finančných vzťahov k zriadeným alebo založeným právnickým osobám, fyzickým osobám, podnikateľom a právnicým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

Granty a transfery boli účelovo určené a boli použité v súlade s ich účelom.

Obec neuzatvorila v roku 2017 žiadnu zmluvu so štátnymi fondmi.

**XI. Hospodárenie príspevkových organizácií obce**

Obec nemá založené príspevkové organizácie

**XII. Návrh na uznesenie Obecného zastupiteľstva Patince**

***Návrh uznesenia OZ k záverečnému účtu obce na rok 2017***

Obecné zastupiteľstvo schvaľuje celoročné hospodárenie obce za rok 2017

Záverečný účet obce Patince za r. 2017 bol prerokovaný na zasadnutí OZ dňa .................. č. uznesenia : /2018

Vypracovala:

Zsuzsanna Zámbó